**Asa ai vrut Tu...**

*Costache Ioanid*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Daca-ntr-o tainica vreme

din lut Cineva ma facu

si daca sant om si nu vierme,

o, Doamne, asa ai vrut Tu...

Daca am grai si nu muget

sa spun ce iubesc si ce nu,

si daca am harul sa cuget,

o, Doamne, asa ai vrut Tu.

Daca intaia zidire

deplin in pacat se pierdu,

cand totusi mi-ai dat izbavire,

o, Doamne, asa ia vrut Tu.

Daca m-ai scos din neghina,

nu viata-mi urata-Ti placu.

Nu eu am vrut iarasi lumina,

o, Doamne, asa ai vrut Tu.

Iar daca voi merge odata

la Cel ce din Duh ma nascu,

voi spune de-apururea Tata

Te laud c-asa ai vrut Tu!